Nii teemegi! Et toome Vanhaneni Tallinna ja Ansipi saadame Helsinkisse, vähemalt viieks aastaks. Vaatasin täna STV uudistest kaupluste tühje lette, mille vahel lonkisid silmnähtavalt näljased ja närvilised soomlased (kes veel ei tea, seal on täie hooga käimas toiduainetetööstuse a/ü mahitusel streik) ja mõtlesin, et säh sulle inimnäolist sotsialismi. Ansip valitsus tõstab aktsiise, vähendab  pensione ja palku, tõmbab poodlejatele kilekoti pähe ja vabariigi kodanikelt ei mingit kobinat. Tähendab - oskab juhtida. Saadame Andruse aga soomlastele kaela ja naudime siin järgnevad viis aastat Vanhaneni valitsemist. Tol kenal pikal onul poleks tarvis isegi eesti keelt ära õppida, niikuinii on rahval ükskõik, mis Toompeal suust välja aetakse. Ja kui viie aasta pärast meie Andrus veel elus on, eks siis võtame ikka tagasi. Elasime üle Venemaa, elasime üle nõuka-aja, elasime üle ansipiaana, küll saame ka  soomlasega hakkama!  Jõuame veel koguni viie rikkaima riigi hulka:)    Pildil muhelevad peaministrid vahetult peale meestevahetust. Taga sörgib koondatud valitsuskabinet. Pilt www.elin.ttu.ee